मल्लिका शेरावत
रीमा लांबा उर्फ़ मल्लिका सहरावत भारतीय सिनेमा की प्रसिद्ध अभिनेत्री हैं। ये मुख्य तौर पर हिंदी फ़िल्मों में काम करती हैं और परदे पर अपने बेबाक अंदाज़ के लिए जानी जाती हैं। इकीसवीं सदी के पहले दशक में ख़्वाहिश और मर्डर की मदद से इन्होंने ख़ुद को एक सेक्स सिंबल के रूप में क़ाएम किया। इसके बाद ये सफल रोमानी कॉमेडी फ़िल्म प्यार के साइड इफ़ेक्ट्स में नज़र आयीं, जिसने इन्हें बहुत समालोचक प्रशंसा दिलाई। ये भारत की पहली अदाकारा हैं जिन्होंने जैकी चैन के साथ काम किया। इन्होंने फ़िल्मों में अपना नाम बदलकर मल्लिका रखा, ताकी रीमा नाम की बाक़ी अभिनेत्रियों से अलग पहचान बना सकें। मल्लिका का अर्थ होता है रानी और ये चाहती थीं कि लोग इन्हें इसी नाम से पुकारें। शेरावत इनकी माँ का ख़ानदानी नाम है। जून 2007 में हॉन्ग कॉन्ग की एक प्रसिद्ध पत्रिका ने इन्हें एशिया के 100 सर्वाधिक सुंदर लोगों की फ़ेहरिस्त में स्थान दिया।